section_heading: Izgradnja i postav Muzeja krapinskih neandertalaca u Krapini (2003. – 2010.)
paragraph_text: Investicija projekta izgradnje i oblikovanja postava Muzeja krapinskih neandertalaca bila je jedna od kapitalnih investicija Ministarstva kulture RH. Autori projekta i realizacije su Željko Kovačić i Jakov Radovčić. Otkako je krajem veljače 2010. godine otvoren, novi Muzej ne prestaje izazivati iznimnu pozornost, kako stručne tako i najšire javnosti, pri čemu već i podatak o više od 150.000 posjetitelja u prvoj godini djelovanja upućuje na mogući zaključak da je koncepcijski i investicijski projekt ispunio svrhu.